text: Mor til 15-årig: Hun er en god mor
  18 december 2014 kl. 16.33
  Lisbeth Hornbech, der er mor til den 15-årige Nicole, der gik under jorden med sin søn, er rystet over Børne- og Ungeudvalgets afgørelse.
  - Selvom hun har været under stort pres, så har hun alligevel formået at være en rigtig god mor for Stefan, siger Lisbeth Hornbech til TV SYD.
  Torsdag afgjorde Aabenraa Kommunes Børne- og Ungeudvalg, at den 15-årige Nicole, der gik under jorden for næsten en måned siden, ikke får lov til at beholde sin snart to måneder gamle søn.
  Den 15-åriges mor mener, at kommunen har straffet teenage-moren for at gå under jorden med sin søn.
  - De fastholder, at han skal fjernes for et år, fordi Nicole var stukket af, siger Lisbeth Hornbech til TV SYD.
  Hør hele interviewet med Lisbeth Hornbech her.
  